

**PÁLYÁZATI FELHÍVÁS**

A Felsőoktatási intézményi fejlesztéssel a felsőfokú oktatás minőségének és hozzáférhetőségének együttes javítása érdekében a 2020/2021-as tanév II. félévére vonatkozóan **diákmentor ösztöndíj elnyeréséhez** a Testnevelési Egyetem pályázatot hirdet

Kedves Hallgatók!

A Testnevelési Egyetem Tanulmányi Hivatala és az Alumni Karrier és Speciális Hallgatói Szolgáltatások Iroda a vonatkozó jogszabályok, a Testnevelési Egyetem Hallgatói Követelményrendszere alapján a Testnevelési Egyetemmel valamennyi hallgatója számára **2021. február 10-én** induló **Diákmentor programot** hirdet.

**A program célja, hogy a hallgatók az általuk legnehezebben teljesíthető tantárgyak vonatkozásában személyre szabott segítséggel növelni tudják a sikeres vizsgák arányát és tanulmányokban való előrehaladás, a képzésben történő bennmaradás esélyét, továbbá, hogy támogassa a hátrányos helyzetű hallgatókat, illetve növelje az oklevélszerzés esélyét.**

A mentorálás során a hallgatók a diákmentor vezetésével hatékonyabb teljesítményt érhetnek el. A diákmentorálás számos előnyt kínál mentor és mentorált számára. A tevékenység a közös munkával történő ismeretszerzés, képességfejlesztés mellett pozitív hatással van a hallgatók egyetemhez való hozzáállására, a kapcsolatok alakulására, építésére, a teljesítményre,  a segítő attitűd kialakulására, az empátiára és erkölcsi gondolkodásra, a személyközi kommunikációra, valamint a konfliktuskezelési képességre.

Budapest, 2021. január 14.

                  Testnevelési Egyetem

 Tanulmányi Hivatal; Alumni Karrier és Speciális Hallgatói Szolgáltatások Iroda